
DR.30.4.2008  
 

 

51 

keperluan di kawasan yang mempunyai kepadatan penduduk mengikut kaum Cina dan 
India dan juga mereka yang memerlukannya terutamanya di kawasan Lembah Klang, Johor 
Selatan, Lembah Kinta dan Pulau Pinang. Untuk menunjukkan komitmen kerajaan dalam 
hal ini, saya mencadangkan kos pembinaan sekolah baru yang direstui baru-baru ini iaitu 
enam buah SJKC baru dan perpindahan 13 buah SJKC dapat ditanggung oleh kerajaan.   

Baru-baru ini Menteri Pelajaran telah menyatakan hasratnya untuk 
mempertimbangkan permohonan menggunakan semula bangunan lama SJKC Damansara.  
Saya mengalu-alukan kenyataan Menteri Pelajaran dan meminta agar permohonan untuk 
mengguna semula bangunan SJKC Damansara sebagai sebuah SJKC wajar diluluskan 
dalam tempoh terdekat.  Selain daripada itu, pembangunan SJKC, SJKT dan sekolah 
agama rakyat turut memerlukan perhatian dan tindakan segera daripada pihak kerajaan.   

Selama ini sekolah-sekolah pelbagai aliran ini diasingkan secara pentadbiran oleh 
kementerian kepada dua kategori iaitu sekolah bantuan modal dan sekolah bantuan penuh.  
Perkara ini banyak menimbulkan rungutan dan rintihan dalam kalangan masyarakat majmuk 
Malaysia. Rata-rata lembaga pengurus sekolah dan PIBG sekolah bantuan modal mengadu 
tentang kesukaran mendapatkan peruntukan pembangunan walaupun sekolah amat 
memerlukan bantuan kewangan kerana keadaan bangunan yang uzur.  Kadang kala 
peruntukan mengurus kepada sekolah bantuan modal tidak mencukupi untuk membiayai bil 
utiliti dan ini menyebabkan lembaga pengurus sekolah dan PIBG terpaksa mencari dana 
dari golongan ibu bapa. 

Tuan Yang di-Pertua, sudah tiba masanya untuk kita memikir di luar kotak, dengan 
izin, thinking out of the box, dengan memansuhkan amalan yang membezakan layanan 
terhadap sekolah bantuan modal dan bantuan penuh.  Pemikiran kononnya kerajaan tidak 
boleh membantu sekolah bantuan modal memang tidak diterima oleh rakyat terutamanya 
dalam era di mana pucuk pimpinan negara menitikberatkan pembangunan modal insan.   

Tiada siapa yang rugi jika Kementerian Pelajaran menganggap semua sekolah 
sama ada sekolah kebangsaan, SJKC, SJKT atau sekolah agama rakyat sebagai sekolah 
kerajaan dan dibantu sepenuhnya dari segi pembangunan dan pengoperasian harian 
sekolah.  Ini merupakan satu pembaharuan yang diharap-harapkan oleh rakyat. 

Pada tahun 2007 terdapat 643,679 pelajar yang menuntut di sekolah SJKC dan 
103,284 pelajar di SJKT dan angka berkenaan membentuk 22% daripada RM3.4 juta 
pelajar sekolah rendah di Malaysia.  Sesungguhnya bilangan pelajar yang disebutkan tadi 
adalah cukup signifikan.   

Dalam usaha untuk membina modal insan yang akan menyumbang kepada 
pembangunan negara, adalah penting peruntukan untuk sekolah-sekolah diguna dengan 
berkesan.  Masalah kekurangan guru di SJKC telah berlaku sejak berpuluh-puluh tahun dan 
sehingga hari ini ianya masih belum diselesaikan sepenuhnya.   

Pada masa ini SJKC menghadapi kekurangan 3,500 orang guru dan angka ini 
diramalkan akan meningkat apabila nisbah guru di sekolah rendah akan dinaikkan daripada 
1.5 hingga ke 1.7. Maka adalah diharapkan Kementerian Pelajaran menggunakan 
pendekatan baru untuk mengatasi kekurangan guru di SJKC.  Kementerian Pelajaran perlu 
menyemak unjuran guru yang telah dilakukan dan kejituannya sentiasa dipertikaikan kerana 
tidak menggambarkan keadaan sebenar yang berlaku di sekolah.  Di sini saya menyeru 
agar Kementerian Pelajaran membuat perangkaan unjuran yang tepat serta mengambil 
tindakan cepat untuk mengatasi kekusutan ini.   

Kaedah pengambilan Guru Sandaran Tidak Terlatih ataupun GSTT dan guru 
kontrak selepas persaraan perlu dibuat dengan efisien sebagai penyelesaian jangka 
pendek.  Sebagai penyelesaian jangka panjang, Kementerian Pelajaran mesti menambah 
pengambilan KPLI iaitu Kursus Perguruan Lepasan Ijazah, Kursus Dalam Cuti (KDC), 
Latihan Perguruan Berasaskan Sekolah (LPBS), Program Ijazah Sarjana Muda Perguruan 
(PISMP) untuk lepasan SPM.   

 

 



51. keperluan di kawasan yang mempunyai kepadatan penduduk mengikut kaum Cina dan India dan juga mereka yang memerlukannya terutamanya di kawasan Lembah Klang, Johor Selatan, Lembah Kinta dan Pulau Pinang. Untuk menunjukkan komitmen kerajaan dalam hal ini, saya mencadangkan kos pembinaan sekolah baru yang direstui baru-baru ini iaitu enam buah SJKC baru dan perpindahan 13 buah SJKC dapat ditanggung oleh kerajaan. Baru-baru ini Menteri Pelajaran telah menyatakan hasratnya untuk mempertimbangkan permohonan menggunakan semula bangunan lama SJKC Damansara. Saya mengalu-alukan kenyataan Menteri Pelajaran dan meminta agar permohonan untuk mengguna semula bangunan SJKC Damansara sebagai sebuah SJKC wajar diluluskan dalam tempoh terdekat. Selain daripada itu, pembangunan SJKC, SJKT dan sekolah agama rakyat turut memerlukan perhatian dan tindakan segera daripada pihak kerajaan. Selama ini sekolah-sekolah pelbagai aliran ini diasingkan secara pentadbiran oleh kementerian kepada dua kategori iaitu sekolah bantuan modal dan sekolah bantuan penuh. Perkara ini banyak menimbulkan rungutan dan rintihan dalam kalangan masyarakat majmuk Malaysia. Rata-rata lembaga pengurus sekolah dan PIBG sekolah bantuan modal mengadu tentang kesukaran mendapatkan peruntukan pembangunan walaupun sekolah amat memerlukan bantuan kewangan kerana keadaan bangunan yang uzur. Kadang kala peruntukan mengurus kepada sekolah bantuan modal tidak mencukupi untuk membiayai bil utiliti dan ini menyebabkan lembaga pengurus sekolah dan PIBG terpaksa mencari dana dari golongan ibu bapa. Tuan Yang di-Pertua, sudah tiba masanya untuk kita memikir di luar kotak, dengan izin, thinking out of the box, dengan memansuhkan amalan yang membezakan layanan terhadap sekolah bantuan modal dan bantuan penuh. Pemikiran kononnya kerajaan tidak boleh membantu sekolah bantuan modal memang tidak diterima oleh rakyat terutamanya dalam era di mana pucuk pimpinan negara menitikberatkan pembangunan modal insan. Tiada siapa yang rugi jika Kementerian Pelajaran menganggap semua sekolah sama ada sekolah kebangsaan, SJKC, SJKT atau sekolah agama rakyat sebagai sekolah kerajaan dan dibantu sepenuhnya dari segi pembangunan dan pengoperasian harian sekolah. Ini merupakan satu pembaharuan yang diharap-harapkan oleh rakyat. Pada tahun 2007 terdapat 643,679 pelajar yang menuntut di sekolah SJKC dan 103,284 pelajar di SJKT dan angka berkenaan membentuk 22% daripada RM3.4 juta pelajar sekolah rendah di Malaysia. Sesungguhnya bilangan pelajar yang disebutkan tadi adalah cukup signifikan. Dalam usaha untuk membina modal insan yang akan menyumbang kepada pembangunan negara, adalah penting peruntukan untuk sekolah-sekolah diguna dengan berkesan. Masalah kekurangan guru di SJKC telah berlaku sejak berpuluh-puluh tahun dan sehingga hari ini ianya masih belum diselesaikan sepenuhnya. Pada masa ini SJKC menghadapi kekurangan 3,500 orang guru dan angka ini diramalkan akan meningkat apabila nisbah guru di sekolah rendah akan dinaikkan daripada 1.5 hingga ke 1.7. Maka adalah diharapkan Kementerian Pelajaran menggunakan pendekatan baru untuk mengatasi kekurangan guru di SJKC. Kementerian Pelajaran perlu menyemak unjuran guru yang telah dilakukan dan kejituannya sentiasa dipertikaikan kerana tidak menggambarkan keadaan sebenar yang berlaku di sekolah. Di sini saya menyeru agar Kementerian Pelajaran membuat perangkaan unjuran yang tepat serta mengambil tindakan cepat untuk mengatasi kekusutan ini. Kaedah pengambilan Guru Sandaran Tidak Terlatih ataupun GSTT dan guru kontrak selepas persaraan perlu dibuat dengan efisien sebagai penyelesaian jangka pendek. Sebagai penyelesaian jangka panjang, Kementerian Pelajaran mesti menambah pengambilan KPLI iaitu Kursus Perguruan Lepasan Ijazah, Kursus Dalam Cuti (KDC), Latihan Perguruan Berasaskan Sekolah (LPBS), Program Ijazah Sarjana Muda Perguruan (PISMP) untuk lepasan SPM.